CELEX: 22019D0179
Language: ro
Date: 2018-12-13 00:00:00
Title: Decizia nr. 1/2018 a Comitetului pentru comerț din 13 decembrie 2018 de modificare a apendicelui 1 la anexa XIII la Acordul comercial dintre Uniunea Europeană și statele membre ale acesteia, pe de o parte, și Columbia, Ecuador și Peru, pe de altă parte [2019/179]

5.2.2019   
               
               
                  RO
               
               
                  Jurnalul Oficial al Uniunii Europene
               
               
                  L 33/35
               
            
         DECIZIA NR. 1/2018 A COMITETULUI PENTRU COMERȚ
         din 13 decembrie 2018
         de modificare a apendicelui 1 la anexa XIII la Acordul comercial dintre Uniunea Europeană și statele membre ale acesteia, pe de o parte, și Columbia, Ecuador și Peru, pe de altă parte [2019/179]
         COMITETUL PENTRU COMERȚ,
         având în vedere Acordul comercial dintre Uniunea Europeană și statele membre ale acesteia, pe de o parte, și Columbia, Ecuador și Peru, pe de altă parte, în special articolul 13 alineatul (1) litera (d),
         întrucât:
         
                     (1)
                  
                  
                     La 11 februarie 2014, Columbia a prezentat Uniunii cererea sa de a adăuga noi indicații geografice în apendicele 1 la anexa XIII la acord, în temeiul articolului 209 din acord. Uniunea a finalizat procedura de opoziție și examinarea unui număr de nouă noi indicații geografice din Columbia.
                  
               
                     (2)
                  
                  
                     La 5 octombrie 2018, în temeiul articolului 257 alineatul (2) din acord, Subcomitetul privind proprietatea intelectuală, în cadrul unei sesiuni între partea UE și Columbia, a evaluat informațiile cu privire la cele nouă indicații geografice din Columbia și a propus Comitetului pentru comerț să modifice în consecință apendicele 1 la anexa XIII la acord.
                  
               
                     (3)
                  
                  
                     Prin urmare, apendicele 1 la anexa XIII la acord ar trebuie să fie modificat.
                  
               
                     (4)
                  
                  
                     Decizia de a modifica apendicele 1 la anexa XIII la acord poate fi adoptată în cadrul unei sesiuni a Comitetului pentru comerț între partea Uniunii și Columbia, în temeiul articolului 14 alineatul (3) din acordul comercial, întrucât se referă în mod exclusiv la relația bilaterală dintre acestea și nu afectează drepturile și obligațiile unei alte țări andine semnatare,
                  
               DECIDE:
         
            Articolul 1
            În tabelul de la litera (a) „Indicații geografice din Columbia pentru produse agricole și alimentare, vinuri, băuturi spirtoase și vinuri aromatizate” din apendicele 1 la anexa XIII la acord, se adaugă rubricile din anexa la prezenta decizie.
         
         
            Articolul 2
            Prezenta decizie, întocmită în două exemplare, este semnată de reprezentanții Comitetului pentru comerț autorizați să acționeze în numele părților în scopul modificării acordului. Prezenta decizie produce efecte începând cu data ultimei semnături.
            Prezenta decizie intră în vigoare la data adoptării.
         
         
            Adoptată la Quito, Ecuador, 13 decembrie 2018.
            
               
                  Pentru Comitetul pentru comerț
               
               
                  Șeful delegației UE
               
               Matthias JØRGENSEN
               
                  Șeful delegației columbiene
               
               Juan Carlos CADENA
            
         
      
      
         
            ANEXĂ
            
                        Café de Nariño
                     
                     
                        Cafea
                     
                  
                        Café de Cauca
                     
                     
                        Cafea
                     
                  
                        Café del Huila
                     
                     
                        Cafea
                     
                  
                        Bizcocho de Achira del Huila
                     
                     
                        Produse de panificație, produse de patiserie, produse de cofetărie, biscuiți
                     
                  
                        Queso Paipa
                     
                     
                        Brânzeturi
                     
                  
                        Queso del Caquetá
                     
                     
                        Brânzeturi
                     
                  
                        Clavel de Colombia
                     
                     
                        Flori și plante ornamentale
                     
                  
                        Rosa de Colombia
                     
                     
                        Flori și plante ornamentale
                     
                  
                        Crisantemo de Colombia
                     
                     
                        Flori și plante ornamentale